《仲夏望夕藩臬僚长南楼玩月三首 其三》
明代·邓云霄

汉宫唐苑总成尘，往事消沉渭水滨。明月不随陵谷变，胜游翻与岁时新。

笙歌已换梨园调，霓羽堪招桂阙人。莫讶巍楼干象纬，德星今夜聚西秦。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。